เปิดประวัติ “โดนัลด์ ทรัมป์” ปธน.สหรัฐฯคนใหม่
เปิดประวัติ "โดนัลด์ ทรัมป์" ปธน.สหรัฐฯคนใหม่
10 พ.ย. 2559

ผู้สื่อข่าวรายงานว่า หลังจากการเลือกตั้งประธานาธิบดีสหรัฐอเมริกาได้ผ่านพ้นไปแล้วเมื่อวานนี้ (9 พ.ย.) โดยนายโดนัลด์ ทรัมป์ ผู้สมัครจากพรรครีพับลิกัน เป็นผู้ชนะการเลือกตั้งในครั้งนี้ และกลายเป็นประธานาธิบดีคนที่ 45 ของสหรัฐอเมริกา สำหรับประวัติเรื่องราวครอบครัวของนายโดนัลด์ ทรัมป์ มีดังนี้
นายโดนัลด์ ทรัมป์ แต่งงานกับ Ivana Zelníčková นางแบบสาวชาวเช็ก ในปี 1977 และได้เปลี่ยนนามสกุลมาเป็น อิวาน่า ทรัมป์ ทั้งสองคนมีลูกด้วยกันทั้งหมด 3 คน ได้แก่ โดนัลด์ ทรัมป์ จูเนียร์, อิวานก้า ทรัมป์, และอีริค ทรัมป์ ซึ่งต่อมาลูกทั้ง 3 คนก็ได้มรดกจากพ่อด้วยตำแหน่งรองประธานบริษัท the Trump Organization
อย่างไรก็ตาม ในช่วงปี 1990 อิวาน่า ทรัมป์ ยื่นฟ้องหย่าและยื่นเรียกร้องค่าเลี้ยงดูจากโดนัลด์ ทรัมป์ หลังมีข่าวว่านายโดนัลด์ ทรัมป์ แอบไปมีสัมพันธ์ลับกับนักแสดงสาวมาร์ล่า เมเปิ้ล จนโด่งดังขึ้นหน้าหนังสือพิมพ์
ขณะที่ต่อมาในปี 1993 นายโดนัลด์ ทรัมป์ ได้สมรสกับ มาร์ล่า เมเปิ้ล และมีลูกสาว 1 คนคือ ทิฟฟานี่ ซึ่งตั้งชื่อตามร้านเพชรชื่อดังอย่าง Tiffany &amp; Company ทั้งนี้ในปี 1997 ทั้งคู่ได้แยกกันอยู่ ก่อนที่จะหย่ากันในปี 1999
อย่างไรก็ดีในปี 1998 นายโดนัลด์ ทรัมป์ เริ่มต้นสานสัมพันธ์กับเมลาเนีย คานอส (Melania Knauss) นางแบบสาวชาวสโลเวเนีย ทั้งสองคนหมั้นกันในปี 2004 และแต่งงานในปี 2005 พร้อมกับที่เมลาเนียเปลี่ยนนามสกุลเป็น เมลาเนีย ทรัมป์ และได้รับสัญชาติอเมริกันในปี 2006 และในเดือนมีนาคมปี 2006 เมลาเนีย ทรัมป์ ได้ให้กำเนิดลูกชายคือ บาร์รอน ทรัมป์ ซึ่งเป็นชื่อที่ตั้งตามนามปากกาของโดนัลด์ ทรัมป์